**Corabie spre port**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu s-a întâmplat nimic deosebit cum se aşteptau

o simplă întâlnire formală,

de unde fiecare a plecat dezamăgit.

Iluzia şi-a pus amprenta pe fiecare întâlnire,

bucuria revederii a devenit străină

ca într-un templu închinat altei credinţe

în care există smerenie amestecată cu îndoială.

Sufletul meu părea neliniştit

ca un animal care simte o temere

şi priveşte cu nedumerire în toate părţile

fiind gata de ripostă.

Ochii-mi caută cu foame lungul străzii,

se opresc la câte o femeie cu pas hotărât

şi o acoperă ca pe un simbol

care trebuie ţinut ascuns în inimă,

după care şi iubita capătă alura dorită

păşeşte prin tine grăbită

corabie spre port.